## Uredba o Uredu za državnu imovinu

### NN 70/2001 (3.8.2001.), Uredba o Uredu za državnu imovinu

# VLADA REPUBLIKE HRVATSKE

if !supportEmptyParas endif

1220

Na temelju članka 10. stavka 5. i članka
26. stavka 1. Zakona o Vladi Republike Hrvatske (»Narodne novine«, br. 101/98 i
15/2000), članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000 i 59/2001) i članka 34. stavka 1.
Uredbe o načelima za unutarnje ustrojstvo tijela državne uprave (»Narodne
novine«, broj 43/2001), Vlada Republike Hrvatske je na sjednici održanoj 26.
srpnja 2001. godine, donijela

## UREDBU

### o Uredu za državnu imovinu

OPĆE ODREDBE

Članak 1.

Ovom
Uredbom uređuje se unutarnje ustrojstvo Ureda za državnu imovinu (u daljnjem
tekstu: Ured), nazivi unutarnjih ustrojstvenih jedinica i njihov djelokrug,
način upravljanja tim jedinicama, te druga pitanja od značenja za rad Ureda.

Članak
2.

Ured
je stručna služba Vlade Republike Hrvatske koja obavlja poslove evidencije i
održavanja imovine u vlasništvu Republike Hrvatske te priprema i provodi odluke
Vlade Republike Hrvatske (u daljnjem tekstu: Vlada) i Povjerenstva Vlade za
upravljanje imovinom Republike Hrvatske (u daljnjem tekstu: Povjerenstvo za
upravljanje imovinom) glede te imovine.

Članak
3.

Pod
imovinom u vlasništvu Republike Hrvatske, u smislu ove Uredbe, razumijevaju se
sve nekretnine, pokretnine te prava i obveze vezani za nekretnine i pokretnine
u vlasništvu Republike Hrvatske.

Pod
pokretninama u vlasništvu Republike Hrvatske u smislu ove Uredbe razumijevaju
se prijevozna sredstva (automobili, zrakoplovi, brodovi i druga prijevozna
sredstva), umjetnička djela i druge umjetnine, uredski i neuredski namještaj i
oprema (stolovi, stolice, ormari, peći, telefonske centrale i aparati, sredstva
radio veze, kompjutori, pisaći strojevi i dr.), te ostale pokretnine u
vlasništvu Republike Hrvatske, osim sitnog inventara i potrošnog materijala.

Vlada
može, iz razloga obrane i sigurnosti Republike Hrvatske, odrediti da evidenciju
određene imovine iz stavka 1. ovoga članka ne vodi Ured nego neko drugo tijelo
državne vlasti, ako zakonom nije drukčije propisano.

Članak
4.

Sva
tijela državne vlasti te pravne i druge osobe koje posjeduju, uporabljuju,
koriste, upravljaju ili raspolažu imovinom u vlasništvu Republike Hrvatske,
dužni su žurno, a najkasnije u roku od 15 dana, Uredu dostavljati podatke o
stjecanju i raspolaganju tom imovinom, kao i o svim drugim bitnijim promjenama
vezanim uz nju.

Obveza
iz stavka 1. ovog članka ne odnosi se na imovinu iz članka 3. stavka 3. ove
Uredbe.

Članak
5.

Za
obavljanje poslova iz djelokruga Ureda, u Uredu se ustrojavaju sljedeće
unutarnje ustrojstvene jedinice:

1.
Odjel za evidenciju imovine i pravne poslove;

2.
Odjel za održavanje imovine i investicije;

3.
Odjel za financijsko-računovodstvene poslove.

ODJEL ZA EVIDENCIJU IMOVINE I PRAVNE
POSLOVE

Članak
6.

Odjel
za evidenciju imovine i pravne poslove uspostavlja i vodi evidenciju o
cjelokupnoj imovini u vlasništvu Republike Hrvatske.

U Odjelu za evidenciju imovine i pravne
poslove uspostavljaju se i vode očevidnici nekretnina, pokretnina, te prava i
obveza vezanih uz nekretnine i pokretnine u vlasništvu Republike Hrvatske.

Uspostavljanje, sadržaj i način vođenja
očevidnika iz stavka 2. ovoga članka uređuje se Pravilnikom o očevidniku
imovine u vlasništvu Republike Hrvatske.

Članak 7.

Odjel za evidenciju imovine i pravne
poslove obavlja stručne pravne poslove u svezi s pripremom i provedbom odluka
Vlade i Povjerenstva za upravljanje imovinom, a vezano uz stjecanje,
posjedovanje, uporabu, korištenje, upravljanje i raspolaganje imovinom u
vlasništvu Republike Hrvatske, te promjenu namjene te imovine.

ODJEL ZA ODRŽAVANJE IMOVINE I INVESTICIJE

Članak 8.

Odjel za održavanje imovine i investicije
obavlja poslove održavanja imovine u vlasništvu Republike Hrvatske ukoliko je
aktom o davanju na uporabu, korištenje, upravljanje ili održavanje te imovine povjereno
Uredu.

Poslove održavanja imovine u vlasništvu
Republike Hrvatske koja je zakonom ili aktom Vlade ili Povjerenstva za
upravljanje imovinom dana na uporabu, korištenje, upravljanje ili raspolaganje
drugim tijelima državne vlasti, te pravnim i fizičkim osobama, obavljaju ta
tijela, odnosno osobe, ukoliko tim zakonom ili aktom Vlade održavanje nije
povjereno Uredu.

Članak 9.

Odjel za održavanje imovine i investicije
obavlja stručne i tehničke poslove u vezi s pripremom i provedbom odluka Vlade
i Povjerenstva za upravljanje imovinom, a vezane uz izgradnju i održavanje
objekata u državnom vlasništvu, promjenu namjene objekata u državnom
vlasništvu, planiranje potrebnih financijskih sredstava, praćenje njihove
realizacije i slično.

ODJEL ZA FINANCIJSKO-RAČUNOVODSTVENE
POSLOVE

Članak 10.

Odjel za financijsko-računovodstvene
poslove samostalno obavlja financijsko-planske i računovodstvene poslove vezane
uz poslovanje Ureda te obavlja i obradu knjigovodstvenih podataka za
evidentiranu imovinu temeljem popisa imovine i podataka o knjigovodstvenoj
vrijednosti dostavljenih od strane tijela državne vlasti i drugih osoba koje
posjeduju, uporabljuju, koriste ili upravljaju imovinom u vlasništvu Republike
Hrvatske.

DRŽAVNI SLUŽBENICI I NAMJEŠTENICI

Članak 11.

Radom Ureda upravlja predstojnik Ureda
kojeg imenuje i razrješuje Vlada, na prijedlog predsjednika Vlade.

Predstojnik je za svoj rad i rad Ureda
odgovoran Vladi.

Predstojnik ima prava i dužnosti čelnika
tijela državne uprave u odnosu na državne službenike i namještenike zaposlene u
Uredu.

Predstojnik može imati zamjenika, te
jednog ili više pomoć­nika.

Zamjenika predstojnika i pomoćnike
predstojnika imenuje i razrješuje Vlada, na prijedlog predstojnika Ureda.

Zamjenik
predstojnika i pomoćnici predstojnika za svoj rad odgovorni su predstojniku
Ureda i Vladi.

Članak
12.

Pravilnikom
o unutarnjem redu Ureda utvrđuju se radna mjesta, opis poslova koji se
obavljaju na radnim mjestima, stručni i drugi uvjeti za raspored na radna
mjesta, broj potrebnih državnih službenika i namještenika, te druga pitanja od
značaja za rad Ureda koja nisu određena zakonom i ovom Uredbom.

Prije
donošenja Pravilnika o unutarnjem redu predstojnik Ureda dužan je pribaviti
suglasnost ministarstva nadležnog za poslove opće uprave.

PRIJELAZNE I ZAVRŠNE ODREDBE

Članak
13.

Predstojnik
Ureda dužan je donijeti Pravilnik o unutarnjem redu Ureda, u roku od 60 dana od
dana stupanja na snagu ove Uredbe.

Članak
14.

Sva
tijela državne vlasti te pravne i druge osobe koje posjeduju, uporabljuju,
koriste, upravljaju ili raspolažu imovinom u vlasništvu Republike Hrvatske
dužni su dostaviti Uredu sve podatke o toj imovini, osim podataka o onoj
imovini, o kojoj prema posebnom zakonu ili aktu Vlade, evidenciju vodi drugo
tijelo državne vlasti.

Članak
15.

Okvirni
broj državnih službenika i namještenika potrebnih za obavljanje poslova iz
djelokruga Ureda, određuje se u tablici koja je u prilogu ove Uredbe i čini
njen sastavni dio.

Tablica
iz stavka 1. ovog članka ne objavljuje se u »Narodnim novinama«.

Članak
16.

Danom
stupanja na snagu ove Uredbe prestaje važiti Uredba o Uredu za državnu imovinu
(»Narodne novine«, broj 46/2000).

Članak
17.

Ova
Uredba stupa na snagu danom objave u »Narodnim novinama«.

Klasa: 023-03/01-01/50

Urbroj: 5030118-01-1

Zagreb,
26. srpnja 2001.

Potpredsjednica
**Željka Antunović,** v. r.

Uredba, NN 70/2001-1220